Diari Oficial de la Generalitat Valenciana


Sumari del DOGV 4879, del 09-11-2004 (2004/11232)

ORDRE de 29 d'octubre de 2004, de la Conselleria d'Economia, Hisenda i Ocupació, per la qual es modifiquen les bases que regulen les ajudes per a la millora de les condicions de treball en menudes i mitjanes empreses regulades en l'Ordre de 22 d'abril de 2002, modificada per l'Ordre de 5 de març de 2003, i s'obri nou termini per a sol·licitar-les.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11624


Data del document
:   29-10-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * equip de protecció
    * ergonomia
    * ajuda a les empreses
    * suport econòmic
    * petita empresa

ORDRE de 29 d'octubre de 2004, de la Conselleria d'Economia, Hisenda i Ocupació, per la qual es modifiquen les bases que regulen les ajudes per a la millora de les condicions de treball en menudes i mitjanes empreses regulades en l'Ordre de 22 d'abril de 2002, modificada per l'Ordre de 5 de març de 2003, i s'obri nou termini per a sol·licitar-les. [2004/A11328]
  
L'Ordre de 5 de març de 2003, de la Conselleria d'Economia, Hisenda i Ocupació, va modificar, entre altres particulars, el relatiu al termini de presentació de les sol·licituds d'ajuda indicat en el punt 2 de la base tercera de les aprovades per l'Ordre de 22 d'abril del 2002, per a la millora de les condicions de treball en menudes i mitjanes empreses, fixant-lo en el 31 de març de cada exercici.
  
Instruïts tots els expedients presentats en este exercici dins del termini assenyalat, i realitzada la seua avaluació i valoració per la Comissió d'Avaluació i Valoració de les ajudes a què fa referència la base setena, s'ha proposat la concessió d'ajudes per un import de 375.672,19 euros.
  
La dotació de la línia T2231000 en els vigents pressupostos de la Generalitat Valenciana està fixada en 601.020 euros, i s'han autoritzat i disposat crèdits per a atendre obligacions degudament adquirides en exercicis anteriors per un import de 12.924,50 euros. Això vol dir que hi ha un saldo de crèdit retingut en la línia de 212.423,70 euros, la qual cosa fa necessari la reobertura d'un nou termini per a instar les sol·licituds de les ajudes.
  
La disposició addicional segona de l'ordre disposa que les bases podran ser objecte d'actualització i/o modificació, entre altres raons, quan així ho requerisca la situació del moment o l'evolució previsible de la política de prevenció de riscos laborals. Recentment l'administració i els agents socials, constatat l'increment de la sinistralitat mortal en l'últim any, han decidit unir esforços a fi de propiciar les condicions necessàries per a eradicar les situacions de risc que causen estos accidents. Amb esta finalitat han subscrit el Pla d'Acció contra els Accidents Mortals de la Comunitat Valenciana que recull dins dels seus objectius estratègics el de reduir la sinistralitat mortal en els sectors productius.
  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
S'afig un nou punt a la base primera, Objecte i àmbit, del tenor següent:
  
«Així mateix, en el marc del Pla d'Actuació contra la Sinistralitat Mortal de la Comunitat Valenciana es donarà suport a les actuacions següents:
  
- Adaptació d'equips de treball a les normes contingudes en l'annex I, Disposicions mínimes aplicables als equips de treball, del Reial Decret 1.215/1997, de 18 de juliol.
  
- Instal·lació o adaptació de pòrtics o cabines i cinturons de seguretat per a tractors utilitzats en labors agrícoles.
  
- Adquisició i instal·lació de sistemes de protecció col·lectiva en execució de cobertes d'edificis.
  
- Instal·lació de punts d'ancoratge segur per a treballs de manteniment de maquinària i edificis.
  
- Inversions en equips de detecció de gasos per a ús en treballs en espais confinats.
  
- Instal·lació de sistemes de protecció elèctrica en quadres d'instal·lació eventual en obres en construcció.»
  
DISPOSICIONS ADDICIONALS
  
Primera
  
S'obri un termini excepcional de 20 dies, comptats des de la data de publicació de la present ordre en el Diari Oficial de la Generalitat Valenciana, per a sol·licitar les ajudes dirigides a donar suport a les accions indicades en l'article únic.
  
Segona
  
El termini màxim per a tramitar els expedients i dictar la resolució pertinent serà d'un mes des de la data d'acabament del termini de presentació de les sol·licituds fixat en la disposició addicional primera.
  
Tercera
  
Excepcionalment, per al present exercici, el termini límit establit en la base desena relatiu a la justificació de la despesa i l'execució del projecte es fixa en el 31 de desembre del 2004.
  
DISPOSICIÓ FINAL
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 29 d'octubre de 2004
  
El conseller d'Economia, Hisenda i Ocupació,